Tommy Kenter

Tommy Kenter (født 15. april 1950 i København) er en dansk skuespiller med flere film- og tv-roller bak seg.

Biografi  
Tommy Kenter er utdannet på Statens Teaterskole i Danmark 1970–1973. Tommy Kenter kom allerede som 11-åring til filmen, da han medvirket i en barnerolle i filmen Cirkus Buster. På filmens fortekster står han benevnt som Tommy Kanter. Buster Larsen har uttalt, at det ikke er en trykkfeil. Han kalte seg for Tommy Kanter den gangen. Som 10-årig fikk han også sin scenedebut i «Den forelskede kamphane» på Det ny Teater. Han forlot gymnaset midt i 3. klasse og tok forskjellige småjobber før utdannelsen på Statens Teaterskole. Han hadde en mindre rolle i filmen Der var engang en krig. I starten av 1970-årene spilte han med restene av piggtrådsgruppen Step By Step i sirkus hos Peter Belli. Han brøt for alvor igjennom i Cirkusrevyen i 1979 og fikk overrakt prisen årets Dirch, blant annet for sin medvirkning i Cirkus Revyen sammen med blant annet Lone Kellermann og Allan Mortensen. Tommy Kenter har siden medvirket i utallige revyer, farser, kabaretforestillinger og klassiske dramatiske forestillinger. Siden 1980 har han fremført en rekke musikalske enmannsshow – ofte i et samarbeid med Niels Jørgen Steen. Senere ble han i 1980-årene kjent som fru Kristoff i TV-satiren Dansk Naturgas i et herlig samspill med Per Pallesen. Dessuten har han hatt stor suksess med figuren som Rudy Kleutzner. Han har innspilt grammofonplatene «Nattens sidste cigaret» og «Tommy Kenter uden hat og briller». Tommy Kenter forsøkte seg også i Dansk Melodi Grand Prix, hvor han i 1985 sammen med Lise Dandanell og Hanne Boel, fremførte sin egen «Piano». Han har skrevet tekster og musikk til flere forestillinger, vært instruktør bl.a. for Cirkusrevyen i 1984 og lagt stemme til atskillige tegnefilmer. Han var samboer i noen år i 1970-årene med skuespilleren Ann-Mari Max Hansen som han i 1975 fikk en datter sammen med.

Filmografi (utvalg)

Spillefilmer 
 2018 – Lykke-Per
 2006 – Hvordan vi slipper af med de andre 
 2005 – Det perfekte kup 
 2001 – Fukssvansen 
 2000 – Fruen på Hamre 
 1998 – I Wonder Who's Kissing You Now 
 1998 – Olsen-bandens sidste stik 
 1990 – Lad isbjørnene danse 
 1990 – Fuglekrigen i Kanøfleskoven 
 1987 – Strit og Stumme 
 1986 – Take it Easy 
 1986 – Mord i mørket 
 1985 – Walter og Carlo – op på fars hat 
 1981 – Olsen-bandens flugt over plankeværket 
 1981 – Kniven i hjertet 
 1981 – Slingrevalsen 
 1980 – Undskyld vi er her 
 1980 – Attentat 
 1977 – Alt på et bræt 
 1976 – Julefrokosten 
 1975 – Familien Gyldenkål 
 1975 – Piger i trøjen 
 1966 – Der var engang en krig 
 1961 – Cirkus Buster

Tegnefilm (stemme) 
 2006 – Princess
 2000 – Cirkeline – ost og kærlighed 
 1998 – Græsrødderne 
 1995 – Aberne og det hemmelige våben 
 1990 – Fuglekrigen i kanøfleskoven
 1988 – Oliver & Co. 
 1961 – 101 Dalmatinere – hund og hund imellem

TV-serier 
 2008–2009: Livvaktene
 2002 – Langt fra Las Vegas
 1994 – Flemming og Berit 
 1992 – Kald mig Liva avsnitt nummer 2, 3 og 4 
 1977–80 – En by i provinsen

Julekalendre 
 1993 – Jul i Juleland 
 1992 – Skibet i skilteskoven

Teaterstykker 
 2005–06 Elling og Kjell Bjarne (Nørrebros Teater)

Priser og legatutdelinger (utvalg) 
 2002 – Bodilprisen for beste mannlige birolle i filmen Fukssvansen
 1994 – Teaterpokalen
 1993 – Ole Haslunds Kunstnerfond
 1991 – Robertprisen for årets mannlige hovedrolle i filmen Lad isbjørnene danse
 1991 – Bodilprisen for beste mannlige hovedrolle i filmen Lad isbjørnene danse

Referanser

Eksterne lenker 
 

Danske skuespillere
Teaterpokalen
Bodilprisen for beste mannlige hovedrolle
Bodilprisen for beste mannlige birolle
Robertprisen for årets mannlige hovedrolle 
Personer fra København